
 88  DR 30.10.2014 

 
Namun begitu, ini bukan kali pertama pembocoran kertas soalan berlaku dan 

ramai yang tertanya bagaimanakah perkara ini boleh terus berlaku? Tidakkah ada cara 
untuk mengelak atau memitigasikan pembocoran sedemikian? 

Saya ingin merujuk kepada Laporan The Edge Financial Daily pada 3 Oktober 
2014 di mana sumber dalaman telah memberitahu bahawa Lembaga Peperiksaan secara 
lazimnya akan menyediakan tiga set kertas soalan. Justeru, sekiranya berlaku pembocoran, 
maka set simpanan ataupun back-up akan digunakan. Menurut laporan yang sama, 
pembocoran pernah berlaku pada tahun 2004 bagi kertas soalan bahasa Melayu dalam 
peperiksaan SPM. Punca pembocoran itu dikatakan berlaku di Sarawak.  

Namun arahan telah dikeluarkan secara senyap bagi menggantikan semua kertas 
soalan tersebut di seluruh negara dan pertukaran ini telah berlaku pada tengah malam 
dengan kerjasama antara pegawai-pegawai kementerian dengan pihak polis dan pada esok 
harinya peperiksaan berjaya dilaksanakan dengan kertas soalan simpanan tanpa disedari 
sesiapa.  

Maka saya ingin bertanya sama ada kertas soalan simpanan UPSR tempoh hari 
telah disediakan seperti mana dalam peperiksaan SPM. Jika ya, mengapa kertas soalan 
simpanan tidak diguna pakai khususnya bagi mata pelajaran Sains yang telah diketahui 
pembocorannya pada 10 September iaitu sehari sebelum ia dijadualkan berlangsung.  
Tambahan kepada itu, mengapakah murid-murid terpaksa menunggu hampir sebulan untuk 
menduduki semula kertas-kertas tersebut? Meskipun pembocoran itu dikesan kemudian 
seperti dalam kertas soalan matematik dan bahasa Tamil, tidak bolehkah kertas soalan 
simpanan ataupun back-up digunakan dalam masa yang terdekat? 

Jadi, Tuan Yang di-Pertua, tindak balas yang kurang bijak daripada pihak 
kementerian menimbulkan pelbagai keraguan. Oleh itu, kementerian harus menjelaskan 
apakah tatacara operasi standard (SOP) dalam pengendalian peperiksaan awam, adakah 
kertas soalan simpanan disediakan bagi UPSR tahun ini dan mengapakah ia tidak diguna 
pakai khususnya bagi kertas Sains.  

Sekiranya kertas soalan simpanan tidak disediakan, kementerian harus juga 
menerangkan kenapa. Dalam pada itu saya ingin sebagai akhir kata mengulangi cadangan 
Yang Berhormat Gelang Patah agar sebuah Suruhanjaya Siasatan Diraja (RCI) ditubuhkan 
bukan sahaja untuk menyiasat insiden pembocoran kertas soalan UPSR tahun ini tetapi 
juga untuk meneliti penurunan taraf pendidikan secara umum di negara kita akibat masalah 
dasar yang tidak teliti, tadbir urus yang tidak efisien dan juga pembaziran wang awam yang 
berleluasa. Dengan itu, sekian terima kasih Tuan Yang di-Pertua. 

Timbalan Yang di-Pertua [Datuk Haji Ismail bin Haji Mohamed Said]: Ya, Yang 
Berhormat Stampin, last. 

 

5.33 ptg. 

 Tuan Julian Tan Kok Ping [Stampin]: Terima kasih Tuan Yang di-Pertua kerana 

bagi saya peluang untuk berucap dan membentang Bajet 2015. 

 Beberapa perkara yang saya ingin membawa perhatian terutamanya 
memandangkan terdapat peruntukan sebanyak RM9.1 bilion kepada PDRM. Nombor satu, 
gejala jenayah yang begitu membimbangkan di Malaysia dan pada masa ini saya ingin 
membawa perhatian kepada kawasan Kuching.  

 Sejak bulan lepas jika kita perhatikan surat khabar utama di Kuching tanpa gagal 
terdapat jenayah-jenayah yang berlaku setiap hari. Di antaranya bukan jenis kecil tetapi 
yang membawa parang dan dijalankan pada waktu siang.  

 Di dalam satu kes yang berlaku, wartawan pun kena rompak semasa menjalankan 
kerja untuk membuat laporan terhadap peningkatan jenayah di kawasan tersebut. Ini 
berlaku pada waktu siang. Bahkan tiga hari lalu, seorang lagi pemuda di Maratua pada 
waktu tengah hari diragut dengan parang. Kes di mana dua orang pelatih doktor daripada 
Britain dibunuh di mana penjenayah disyaki terlibat dalam sindiket dadah yang sangat 
berkuasa yang mendapat pemerhatian media global.  



Namun begitu, ini bukan kali pertama pembocoran kertas soalan berlaku dan ramai yang tertanya bagaimanakah perkara ini boleh terus berlaku? Tidakkah ada cara untuk mengelak atau memitigasikan pembocoran sedemikian? Saya ingin merujuk kepada Laporan The Edge Financial Daily pada 3 Oktober 2014 di mana sumber dalaman telah memberitahu bahawa Lembaga Peperiksaan secara lazimnya akan menyediakan tiga set kertas soalan. Justeru, sekiranya berlaku pembocoran, maka set simpanan ataupun back-up akan digunakan. Menurut laporan yang sama, pembocoran pernah berlaku pada tahun 2004 bagi kertas soalan bahasa Melayu dalam peperiksaan SPM. Punca pembocoran itu dikatakan berlaku di Sarawak. Namun arahan telah dikeluarkan secara senyap bagi menggantikan semua kertas soalan tersebut di seluruh negara dan pertukaran ini telah berlaku pada tengah malam dengan kerjasama antara pegawai-pegawai kementerian dengan pihak polis dan pada esok harinya peperiksaan berjaya dilaksanakan dengan kertas soalan simpanan tanpa disedari sesiapa. Maka saya ingin bertanya sama ada kertas soalan simpanan UPSR tempoh hari telah disediakan seperti mana dalam peperiksaan SPM. Jika ya, mengapa kertas soalan simpanan tidak diguna pakai khususnya bagi mata pelajaran Sains yang telah diketahui pembocorannya pada 10 September iaitu sehari sebelum ia dijadualkan berlangsung. Tambahan kepada itu, mengapakah murid-murid terpaksa menunggu hampir sebulan untuk menduduki semula kertas-kertas tersebut? Meskipun pembocoran itu dikesan kemudian seperti dalam kertas soalan matematik dan bahasa Tamil, tidak bolehkah kertas soalan simpanan ataupun back-up digunakan dalam masa yang terdekat? Jadi, Tuan Yang di-Pertua, tindak balas yang kurang bijak daripada pihak kementerian menimbulkan pelbagai keraguan. Oleh itu, kementerian harus menjelaskan apakah tatacara operasi standard (SOP) dalam pengendalian peperiksaan awam, adakah kertas soalan simpanan disediakan bagi UPSR tahun ini dan mengapakah ia tidak diguna pakai khususnya bagi kertas Sains. Sekiranya kertas soalan simpanan tidak disediakan, kementerian harus juga menerangkan kenapa. Dalam pada itu saya ingin sebagai akhir kata mengulangi cadangan Yang Berhormat Gelang Patah agar sebuah Suruhanjaya Siasatan Diraja (RCI) ditubuhkan bukan sahaja untuk menyiasat insiden pembocoran kertas soalan UPSR tahun ini tetapi juga untuk meneliti penurunan taraf pendidikan secara umum di negara kita akibat masalah dasar yang tidak teliti, tadbir urus yang tidak efisien dan juga pembaziran wang awam yang berleluasa. Dengan itu, sekian terima kasih Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Ya, Yang Berhormat Stampin, last. 5.33 ptg. Tuan Julian Tan Kok Ping [Stampin]: Terima kasih Tuan Yang di-Pertua kerana bagi saya peluang untuk berucap dan membentang Bajet 2015. Beberapa perkara yang saya ingin membawa perhatian terutamanya memandangkan terdapat peruntukan sebanyak RM9.1 bilion kepada PDRM. Nombor satu, gejala jenayah yang begitu membimbangkan di Malaysia dan pada masa ini saya ingin membawa perhatian kepada kawasan Kuching. Sejak bulan lepas jika kita perhatikan surat khabar utama di Kuching tanpa gagal terdapat jenayah-jenayah yang berlaku setiap hari. Di antaranya bukan jenis kecil tetapi yang membawa parang dan dijalankan pada waktu siang. Di dalam satu kes yang berlaku, wartawan pun kena rompak semasa menjalankan kerja untuk membuat laporan terhadap peningkatan jenayah di kawasan tersebut. Ini berlaku pada waktu siang. Bahkan tiga hari lalu, seorang lagi pemuda di Maratua pada waktu tengah hari diragut dengan parang. Kes di mana dua orang pelatih doktor daripada Britain dibunuh di mana penjenayah disyaki terlibat dalam sindiket dadah yang sangat berkuasa yang mendapat pemerhatian media global.